hu hu hu hu hu hu hu hu hu hu hu hu hu hu hu hu hu hu en hu hu en en en ca en en es en en en hu de tr hu hu de hu fr fr en en en fr en hu en hu en hu en hu en hu hu en hu hu nl hu hu hu it hu hu hu cs hu hu en hu hu hu sk hu ru hu es hu hu hu hu hu hu hu hu hu hu hu hu hu hu hu hu hu hu hu hu hu hu fr hu hu fr hu pt en hu en hu en en hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu
A Trükkös gyémántrablás (eredeti cím: Flawless) 2007-ben bemutatott brit–luxemburgi bűnügyi film. Rendezője Michael Radford, a főszerepekben Michael Caine és Demi Moore látható.
Első alkalommal 2007. február 11-én mutatták be in Németországban. Az Egyesült Államokban korlátozott példányszámban játszották 2008. március 28-tól kezdődően.[2]
Laura Quinn (Demi Moore), ambiciózus, szakmailag kompetens, de mégis háttérbe szorított középvezető. Csak a szakmájának él, soha nem ment férjhez. Ennek ellenére állása veszélybe kerül, mert a cégnek, ahol dolgozik, a London Diamond Corporation-nak egyik hibás döntését a nyakába akarják varrni. Ennek azonban az lenne a következménye, hogy nemhogy London egyetlen pénzintézete sem alkalmazná, hanem a világ nagyobb pénzügyi cégei sem. Mindezt bizalmas információként a takarítótól, Mr. Hobbs-tól tudja meg elsőként. Quinn meggyőződik a hír valódiságáról.
Mr. Hobbs-nak azonban van egy ajánlata Quinn számára: lopjanak el a páncélszekrényből egy nagyobb marék nyersgyémántot 2 millió font értékben. Ezt a cég észre sem veszi, ők pedig nem buknak le, mert a kockázat kicsi. Quinn feladata a kód megszerzése, amit hetente változtatnak, Hobbs pedig takarítás közben a kód felhasználásával bejuthat a páncélszekrénybe, és magához veheti a gyémántokat. Quinn egy hétvégi fogadáson, amit a cég elnökének házában rendeznek, megszerzi a kódot.
A megvalósítást jelentősen nehezíti, hogy időközben biztonsági kamerákat szereltek fel minden folyosóra, amit egy ember a nap 24 órájában figyel. Ez azonban nem tántorítja el őket.
Végül a dolog kissé másképp alakul: az éjszaka folyamán nem csak egy marék gyémánt tűnik el, hanem az egész készlet! A gyémántok hiányában a gyémántválogatókat hazaküldik és hírzárlatot rendelnek el: ha a dolog kiderül, a cég csődbe megy, felső vezetői pedig anyagilag tönkremennek, ezért belső vizsgálatot kezdenek a biztosító bevonásával, aminek elnöke szintén anyagilag rajtaveszt, ha nem kerülnek elő a gyémántok. Egy közvetítőn keresztül hamarosan ajánlatot kapnak: visszavásárolhatják a gyémántokat 100 millió font ellenében, amit 48 órán belül kell kifizetniük.
A nyomozás megállapítja, hogy ekkora mennyiségű gyémánt elszállítása csak több ember bevonásával képzelhető el, erőszakos behatolási kísérletnek pedig nincs nyoma. A biztosító nyomozója, Finch a fentiek miatt rögtön belső ember közreműködésére gondol, de akkor is fennáll a kérdés, hogy hogyan vitték ki a gyémántokat az épületből?
Finch Quinnt többször is kihallgatja, illetve a nő felajánlja, hogy személyesen segíti a nyomozást. Ennek oka az, hogy fogalma sincs, hova tűntek a gyémántok, és állandóan ideges. Amikor beszél Hobbs-szal, az általánosságokkal próbálja megnyugtatni. A nő úgy érzi, hogy a takarító csak kihasználta őt, ezért már arra is hajlandó lenne, hogy vallomást tegyen. Egy véletlen baleset folytán, amikor egyik fülbevalójának gyémántja a lefolyóba esik, és a mosdó lefolyócsövét lecsavarva megtalálja, rájön a megoldásra: a gyémántok valamiképpen a lefolyóval a csatornába kerültek! Egy elemlámpát magához véve leereszkedik az utcai csatornanyíláson. Ott hamarosan találkozik Hobbs-szal, aki már számított rá, mivel okos nőnek tartja és elhunyt feleségéhez hasonlítja. Megtudjuk, hogy Hobbs felesége 15 évvel korábban meghalt rákban, holott a betegség gyógyítható lett volna, ha időben megműtik. Ez azonban az egészségügyi biztosító hibájából késedelmet szenvedett és amikor elvégezték a műtétet, már késő volt. Az egészségügyi biztosító akkori elnöke most a cég biztosítójának elnöke, Hobbs őt akarja tönkretenni.
A cég átutalja a kért 100 milliót, a cég biztosítójának elnöke öngyilkos lesz, mivel a biztosító csődje miatt magánvagyonát is elveszti, így a bosszú beteljesedett. A gyémántok hiánytalanul visszakerülnek a céghez, bár Quinn a nagy zűrzavarban egy nagyobb darabot megtart magának. Nem sokkal később értesítést kap egy svájci banktól, hogy folyószámlát nyitottak a nevére, amin 100 millió angol font van elhelyezve, tehát Hobbs semmit nem tartott meg magának. Quinn a következő negyven évet azzal tölti, hogy jótékony célokra adja ki a pénzt. Mostanra az összes pénzt kiadta, ekkor egy fiatal újságírónő keresi meg, akinek elmondja a történetét...
Mr. Hobbs, takarító / karbantartó
Laura Quinn, feltörekvő középvezető
Finch, a biztosító nyomozója
Milton Kendrick Ashtoncroft, elnök
A film többnyire pozitív kritikákat kapott. A filmkritikusok véleményét összegyűjtő Rotten Tomatoes 55%-ra értékelte 91 vélemény alapján.[3] A hasonló működésű Metacritic 57/100 értékelést adott rá 21 vélemény alapján.[4]
↑ Box Office Mojo
↑ Flawless (2007) - Release dates. Internet Movie Database. (Hozzáférés: 2011. július 10.)
↑ Flawless Movie Reviews, Pictures - Rotten Tomatoes. Rotten Tomatoes. (Hozzáférés: 2011. július 10.)
↑ Flawless (2008): Reviews. Metacritic. (Hozzáférés: 2011. július 10.)
Trükkös gyémántrablás a PORT.hu-n (magyarul)
Trükkös gyémántrablás az Internetes Szinkronadatbázisban (magyarul)
Trükkös gyémántrablás az Internet Movie Database-ben (angolul)
Trükkös gyémántrablás a Rotten Tomatoeson (angolul)
Trükkös gyémántrablás a Box Office Mojón (angolul)
Ez a szócikk részben vagy egészben a Flawless (2007 film) című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
Filmművészetportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Trükkös_gyémántrablás&oldid=23426894”
Utoljára szerkesztve 2021. január 7., 11:47-kor
A lap utolsó módosítása: 2021. január 7., 11:47
A lap szövege CC BY-SA 3.0 alatt érhető el, ha nincs külön jelölve.